28 જાન્યુઆરીના રોજ એક નિવેદન બહાર પાડીને ભારતીય લશ્કરે 27 જાન્યુઆરીની ગોળીબારની ઘટનાનો બચાવ કર્યો હતો અને ભારપૂર્વક કહ્યું હતું કે લશ્કરના જવાનોએ નિર્ધારિત ધારા-ધોરણો અને નિયમોનું પાલન કર્યું હતું. લશ્કર દ્વારા કરાયેલા ગોળીબારમાં જાવેદ એહમદ ભાટ, સુહૈલ જાવેદ લોન અને રઇસ એહમદ ગનાઇ નામના ત્રણ યુવકોના મોત નિપજ્યા હતાં. લશ્કરે દાવો કર્યો હતો કે તોફાની ટોળા દ્વારા વાહનો સળગાવવામાં આવી રહ્યા હતા અને એક જુનિયર કમિશન્ડ ઓફિસર (જેસીઓ)ની ગળુ કાપીને હત્યા કરવાનો પ્રયાસ થઇ રહ્યા હતો તેથી આ ઘટનાને રોકવા તેઓને ગોળીબાર કરવાની ફરજ પડી હતી. જો કે પ્રાપ્ત વિગતોમાં લશ્કર દ્વારા કરાયેલા દાવાને કોઇ સમર્થન મળતું નથી.